**УСАГЛАШЕНА ПРЕЛИМИНАРНА ЛИСТЕ ВРЕДНОВАЊА И РАНГИРАЊА ПРОГРАМА**

**ВЕЗАНИХ ЗА СОЦИО-ХУМАНИТАРНУ ОБЛАСТ**

**Комисија своју оцену, усаглашену на основу појединачних оцена које је сваки члан Комисије извршио појединачно исказује кроз следећу табелу:**

|  |  |  |  |  |  |  |  |
| --- | --- | --- | --- | --- | --- | --- | --- |
| РБР | НАЗИВ ПОДНОСИОЦА | БРОЈ ИДК | НАЗИВ ПРОЈЕКТА | ТРАЖЕНА СРЕДСТВА | БОДОВИ | ПРЕДЛОЖЕНА СРЕДСТВА | НАПОМЕНА |
| 1 | Друштво за борбу против шећерне болести Горњи Милановац | 836 | "Превенција и едукација у општини Горњи Милановац за 2023 год." | 185.810,00 | 97 | 180.000 | Пројекат Друштва има за циљ пружање помоћи особама са дијабетесом, инвалидитетом, са посебним акцентом на најрањивије, младе и старе. Активности су усмерене на подизање свести о самоконтроли болести, кроз редовно мерење гликемије и обезбеђење бесплатних тракица за све корисничке групе, као и организацију одласка деце на камп за децу дијабетичаре. Имајући у виду расположива средства по конкурсу и важност пројекта, Комисија предлаже да се подржи са 180.000 динара. |
| 2 | Удружење дистрофичара Моравичког округа - Чачак | 971 | Интеграцијом до квалитетнијег живота | 93.000,00 | 48 | 45.000 | Пројекат има за циљ оснаживање особа са инвалидитета и њихових породица да се активније укључе у живот заједнице, кроз пружање психо-социјалне подршке, креативне радионице и сусрете дистрофичара, те учешће на шаховским такмичењима и другим рекреативним активностима. Буџетом су предвиђени како трошкови за стручна лица, тако и трошкови за долазак до корисника (гориво пре свега), па се подржавају у сразмерном делу, имајући у виду да удружења примају подршку из свих локалних самоуправа моравичког округа. |
| 3 | Међуопштинска организација слепих Чачак | 988 | Учимо заједно | 100.000,00 | 45 | 45.000 | Пројекат је конципиран као учење и усавршавање слепих и слабовидих лица за сналажење у простору и самостално коришћење мобилних телефона са говорним програмом. Трошкови су тако буџетирани да се односе на обезбеђење превоза за учеснике обука па се подржавају у сразмерном делу, имајући у виду да удружења примају подршку из свих локалних самоуправа моравичког округа. |
| 4 | Удружење параплегичара | 972 | "Заједно у интеграцију" | 45.000,00 | 100 | 45.000 | Ово удружење планирало је да кроз пројекат утиче на стварање бољих услова за живоз и рад ОСИ. Активности су усмерене на социјално-едукативни рад са ОСИ, спортско-рекреативне и професионалне тренинге, одлазак на Републичке спортске игре ОСИ и културне манифестације у организацији сродних удружења. Буџет предвиђа како трошкове за људске ресурсе, тако и за обезбеђење превоза учесника у активностима. Пројекат се подржава у целини. |
| 5 | МС платформа Горњи Милановац | 984 | Лек за све | 86.400,00 | 52 | 45.000 | Удружење МС платформа окупља се око идеје обезбеђења лечења за све оболеле од мултипле склерозе, имајући у виду најновије протоколе за лечење овог обољења. Кроз конкретне активности пројекта тежи да обезбеди суплементе и расположива медицинска средства за подршку својим члановима. Пројекат се поржава у оквиру расположивих средстава буџтета. |
| 6 | Удружење бораца "Сабор" | 989 | Дани ратника у општини Горњи Милановац | 287.000,00 | 0 | 0 | Удружење Сабор окупља учеснике у ратовима од 1990 и касније са циљем да овој категорији грађана општине Горњи Милановац пружи подршку и место за окупљање и очување сећања на погинуле припаднике. Активости су усмерене на организовање Дана ратника општине и пратеће рекреативне активности. Пројекат не може бити подржан јер не садржи активности које имају социо-хуманитарни карактер, већ се више односе на неговање сећања. |
| 7 | Удружење родитеља деце са сметњама у развоју општине Горњи Милановац | 1017 | Игром до открића | 146.500,00 | 55 | 80.000 | Удружење има за циљ стварање окружења за дружење и радионички рад деце и младих са сметњама у развоју, ван шкослких термина и обавеза. У сарадњи са ОШ Краљ Александар I, користи простор одељења деце са сметњама у развоју за своје активности и пројектом тражи материјал за радионице и за хигијенске пакете за подршку породицама ове деце. Пројекат се подржава у складу са могућностима буџета. |
| 8 | Удружење "Регионални инклузивни центар" | 1023 | Подршка деци у раном детињству | 125.200,00 | 48 | 60.000 | Удружење је своје циљеве усмерило на подршку деци у раном детињству кроз стручну подршку предавача за повећање компетенција васпитача и родитеља кроз конкретне примере за рад са децом на детекцији поремећаја у раном развоју. Целокупни трошкови предвиђени су за хонорар стручних радника. Пројекат се подржава у складу са могућностима буџета |
|  |  |  | УКУПНО | 1.068.910,00 |  | 500.000 |  |

Прелиминарну листу објавити на званичној интернет страници општине Горњи Милановац са обавештењем учесницима да имају:

- право увида у поднете пријаве и приложену документацију - у року од три радна дана од дана објављивања.

- право писаног приговора на листу - у року од осам дана од дана објављивања.

**3. Текућа питања.**

Није било посебне дискусије.

Бр. 1-401-101/2023-1, у Горњем Милановцу 16.03.2023. године

**КОМИСИЈА ЗА ОЦЕНУ ПРОГРАМА УДРУЖЕЊА ВЕЗАНИХ ЗА СОЦИО-ХУМАНИТАРНУ ОБЛАСТ И ОСТАЛЕ ПРОГРАМЕ**

|  |  |  |  |  |  |
| --- | --- | --- | --- | --- | --- |
| 1. Драган Вучићевић с.р. | 1. Др Владимир Миловановић с.р. | | 1. Ана Јовићевић с.р. | | 1. Ненад Томић с.р. |
|  |  | |  | |  |
|  | | |  | | ПРЕДСЕДНИК КОМИСИЈЕ  Јадранка Достанић с.р. | |